da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da en de da de da da en da da da da da da da da da en da da da da en da da en da da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Piskesmæld - Find information på Medicin.dk
Piskesmæld (engelsk: whip-lash) er en overstrækning eller forstuvning af muskler og ledbånd i nakken.
Du får typisk smerter og nedsat bevægelighed i nakken samt hovedpine inden for de første døgn efter uheldet.
I langt de fleste tilfælde vil smerter og øvrige symptomer aftage i løbet af uger til måneder. Få procent får dog vedvarende gener, evt. ledsaget af mere udbredte - og svært forklarlige - symptomer: snurren i armene, nedsat hukommelse og koncentration, søvnforstyrrelser, træthed og manglende seksuel lyst.
Alle kan rammes af piskesmæld.
Hvad er årsagen til piskesmæld?
Piskesmæld opstår ved en pludselig kraftpåvirkning af halsens og nakkens bløddele, typisk i forbindelse med bilulykker, men også ved andre uheld, fx hovedudspring på for lavt vand.
Lægen stiller diagnosen på baggrund af påvirkningens art og ovennævnte symptomer. Yderligere undersøgelser er i så fald ikke nødvendige. Røntgenundersøgelse, CT- og MR-scanning vil typisk ikke vise forandringer.
Hvis du har svære nakkesmerter, føleforstyrrelser, kraftnedsættelse, eller hvis armene føles tunge, vil lægen sende dig til yderligere undersøgelser, ofte røntgen, evt. CT-scanning eller MR-scanning.
Hvad kan du selv gøre?
Det er vigtigt, at du hurtigt genoptager dine vanlige aktiviteter. Nakkeøvelser, evt. efter instruktion af fysioterapeut, kan være en hjælp. Sengeleje og brug af halskrave forlænger sygdomsforløbet. Der er ikke dokumenteret effekt af kiropraktorbehandling, som snarere kan forværre og forlænge symptomerne.
Svage smertestillende midler og gigtmidler af NSAID-typen kan anvendes i kortere tid.
Hvis du har flere spørgsmål om din sygdom, kan du kontakte Gigtforeningen.
Torben Grube Christensen (Forfatter)
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø